Meisie (14) glo wreed verkrag; met klippe toegepakArgieffoto Kapt. FC van Wyk, woordvoerder van die polisie, het gesê die meisie is glo Saterdagmiddag in ŉ oop veld in Grabouw verkrag. Sy is glo ook gewurg en met ŉ skerp voorwerp in die nek gesteek. Volgens Van Wyk het die verdagte Maandag in die hof verskyn op aanklag van verkragting, poging tot moord en roof. Die saak is tot 21 September uitgestel vir verdere ondersoek en die verdagte bly in aanhouding. EWN het intussen berig dat die meisie nadat sy verkrag is met klippe toegepak is en daarin kon slaag om te ontsnap en hulp te gaan soek.